ב"ה הרב ארי שבט

**הרב קוק על כבוד התורה קולות וחומרות**

**Honoring Halacha Through Stringencies & Leniencies!**

**1. שבת דף נא ע”א**

אמר רב הונא (אמר רב), אסור להטמין את הצונן. והתנן רבי התיר להטמין את הצונן? לא קשיא, הא מקמיה דלשמעיה מר' ישמעאל בר' יוסי, הא לבתר דלשמעיה, כי הא דרבי אמר אסור להטמין את הצונן. אמר לפניו ר' ישמעאל בר' יוסי: אבא התיר להטמין את הצונן, אמר כבר הורה זקן.

2. הראי"ה קוק, עין איה, שבת ד, י

א. תכלית כלל התורה ופרטיותיה, להשריש **קדושתה** ועומק **גדולת ערכה** בלבב כל עם ד'. ע"כ, **הדקדוקים** שבמצות, הם הנם הדיבורים היותר מבוררים, שעל ידם האומה בכללה מבעת את הרגשתה הפנימית כמה התורה כולה יקרה וקדושה בעמקי לבבה.

ב. ע"כ, אם יזדמן לפעמים מאורע, שע"י איזה **קולא** יבא הרגש הנשגב להשריש כבוד קדושת התורה ויקר ערכה מעבר אחר, לא מצד הענין **הפרטי** כ"א מצד מבט כללי על **כבודם של חכמים** עבדי ד' ויקרת ערכם, שם תמצא ההכרעה מקום להיות נוטה לקולא, באשר **הקולא בעצמה** תתן מצד **שרשה** הקשור ביסוד כבוד חכמים וקדושתם, את הרגש הטוב, מה שתתן **הזהירות של החומרא** המעשית, ועוד ביתר שאת, באשר החומרא תהיה מיוסדת רק על הענין **הפרטי**, וכבוד חכמים המכריע את הכף לקולא מיוסד על הערך הכללי הגדול שיש במצוה, הכוללת את **יסוד תורה שבע"פ**, שהיא יסוד כריתות **בריתו** של הקב"ה עם ישראל**\***, היא המצוה לשמוע דברי חכמים**\***.

ג. על כן, אחרי הצורך אשר מצא רבי בהחומרא לאסור הטמנת צונן, כדי להרשים על ידה את **הערך** הנשגב של קדושת **שבת** קודש ביתר שאת, אחרי אשר שמע שכבר הורה **ר' ישמעאל בר' יוסי** להיתר, באשר ראה **בימיו** שכן הוא המשקל הראוי, אחרי כן כבר יש כאן הכרעה כוללת, שהקולא עצמה תמשיך שפע קודש למחזיקים בה, מפני שתחזק כבודם של חכמים בלב האומה, שמזה תוצאות חיים ורגשי קודש רבים, ע"כ אמר כבר הורה זקן.

**3. ברכות דף ז ע"ב**

ואמר רבי יוחנן משום רבי שמעון בן יוחי: **גדולה שמושה** של תורה יותר מלמודה, שנאמר: פה 'אלישע בן שפט אשר יצק מים על ידי אליהו' (מל"ב ג, יא), 'למד' לא נאמר אלא 'יצק' - מלמד שגדולה שמושה יותר מלמודה.

4. הראי"ה קוק, שו"ת אורח משפט, סי' קיב, עמ' קכד, לבד"ץ ירושלים בענין היתר שמן השומשומין לפסח

ואפריון אמטי לכבוד תורתם על מה שכתבו שכבודי יקר בעיניהם. ודאי כך היא חובתנו לכבד כל מי שהוא מבניה של תורה, ובדורנו זה, שכבוד התורה הושפל עד עפר בעוה"ר, יש יותר לעשות **חומרות וגזירות בזהירות בכבוד התורה** **מכל החומרות שבעולם**. ולא הבנתי כלל מה שכתבו כת"ר, שבמקום שיש חילול ה' אין חולקין כבוד, וכי איזה ח"ה יש כאן ח"ו אם מתירין ע"פ הוראה, שיש בה כמה וכמה טעמים ופנים להיתר וכי לא **זו דרכה של תורה** "ות"ח שאמר דבר הלכה אין מזיחין ולא מזחיחין אותו", וזהו **אפילו** שאבותיו ואבות אבותיו **נהגו בו איסור**, וק"ו בנ"ד שכבר ביארתי די באר שאין כאן - ולא אפשר שיהי' כאן- שום מנהג של איסור. אדרבה, אם גם כבוד תורתם יסכימו על היתר פשוט זה יתקדש שם שמים, ויראו הכל שת"ח הנם אוהבי אמת, ובכל מקום שהדין נותן **להודות על האמת**, או לחדש דבר ע"פ הוראת אמיתה של תורה, אין שמים לב לתלונות המון עם, מהני דלא גמרו שמעתתא ואינם יודעים דרך ההוראה, הבאים לצער ת"ח. ואם אנחנו בני תורה לא נהי' זהירים וזריזים להראות תמיד כבוד וחבה להעוסקים בתורה ועמלים עליה, מי יחוש חוץ ממנו. ולענ"ד ראוי בנ"ד לחוש לדעת הרא"ש בפ"ק דע"ז ד"ז, שחכם שהתיר וחלה ההוראה אין חבירו רשאי לאסור, שכ"ה פשטא דירושלמי, ואע"פ שתוס' שם פירשו סוגית הירושלמי באופן אחר, מ"מ הלא הרא"ש ראה דברי התוס' ונאיד מסברתם, וכל ספק של **כבוד תורה הוא ודאי ספק דאורייתא** של עשה דכבוד תורה דחמירא טובא.

**5. מדרש תנוחמא, נח, ג**

שֶׁלֹּא כָּרַת הַקָּדוֹשׁ בָּרוּךְ הוּא **בְּרִית עִם יִשְׂרָאֵל אֶלָּא עַל הַתּוֹרָה שֶׁבְּעַל פֶּה**, שֶׁנֶּאֱמַר: כִּי עַל פִּי הַדְּבָרִים הָאֵלֶּה כָּרַתִּי אִתְּךָ בְּרִית ([שמות לד, כז](/Exodus.34.27) (... וְלֹא קִבְּלוּ יִשְׂרָאֵל אֶת הַתּוֹרָה עַד **שֶׁכָּפָה** עֲלֵיהֶם הַקָּדוֹשׁ בָּרוּךְ הוּא אֶת הָהָר כְּגִיגִית, שֶׁנֶּאֱמַר: וַיִּתְיַצְּבוּ בְּתַחְתִּית הָהָר ([שמות יט, יז](/Exodus.19.17).( וְאָמַר רַב דִּימִי בַּר חָמָא: אָמַר לָהֶם הַקָּדוֹשׁ בָּרוּךְ הוּא לְיִשְׂרָאֵל, אִם מְקַבְּלִים אַתֶּם אֶת הַתּוֹרָה, מוּטָב, וְאִם לָאו, שָׁם תְּהֵא קְבוּרַתְכֶם. וְאִם תֹּאמַר, עַל הַתּוֹרָה שֶׁבִּכְתָב כָּפָה עֲלֵיהֶם אֶת הָהָר, וַהֲלֹא מִשָּׁעָה שֶׁאָמַר לָהֶם מְקַבְּלִין אַתֶּם אֶת הַתּוֹרָה, עָנוּ כֻלָּם וְאָמְרוּ נַעֲשֶׂה וְנִשְׁמָע, מִפְּנֵי שֶׁאֵין בָּהּ יְגִיעָה וְצַעַר וְהִיא מְעַט, אֶלָּא אָמַר לָהֶן **עַל הַתּוֹרָה שֶׁבְּעַל פֶּה**, שֶׁיֵּשׁ בָּהּ דִּקְדּוּקֵי מִצְוֹת קַלּוֹת וַחֲמוּרוֹת, וְהִיא עַזָּה כַמָּוֶת **וְקָשָׁה** כִשְׁאוֹל קִנְאָתָהּ, לְפִי שֶׁאֵין לוֹמֵד אוֹתָהּ אֶלָּא מִי שֶׁאוֹהֵב הַקָּדוֹשׁ בָּרוּךְ הוּא בְּכָל לִבּוֹ וּבְכָל נַפְשׁוֹ וּבְכָל מְאֹדוֹ, שֶׁנֶּאֱמַר: וְאָהַבְתָּ אֵת ה' אֱלֹהֶיךָ בְּכָל לְבָבְךָ וּבְכָל נַפְשְׁךָ וּבְכָל מְאֹדֶךָ )[דברים ו, ה](/Deuteronomy.6.5)(.

**6. ר"י קארו, שולחן ערוך אורח חיים סימן קלט, י**

ברכה אחרונה: 'אשר נתן לנו תורת אמת', זו תורה שבכתב; 'וחיי העולם **נטע** בתוכנו', הוא **תורה שבע"פ**.

**7. יבמות דף כ ע"א**

'איסור מצוה' – שניות [לעריות]. אמאי קרי ליה איסור מצוה? אמר אביי: מצוה לשמוע דברי חכמים.